CELEX: 32015R0360
Language: sl
Date: 2015-03-05 00:00:00
Title: Izvedbena uredba Komisije (EU) 2015/360 z dne 5. marca 2015 o odprtju zasebnega skladiščenja za prašičje meso in vnaprejšnji določitvi zneska pomoči

6.3.2015   
            
            
               SL
            
            
               Uradni list Evropske unije
            
            
               L 62/16
            
         IZVEDBENA UREDBA KOMISIJE (EU) 2015/360
   z dne 5. marca 2015
   o odprtju zasebnega skladiščenja za prašičje meso in vnaprejšnji določitvi zneska pomoči
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 18(2), člena 20(c), (k), (l), (m) in (n) ter člena 223(3)(c) Uredbe,
   ob upoštevanju Uredbe Sveta (EU) št. 1370/2013 z dne 16. decembra 2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode (2) ter zlasti člena 4(2) Uredbe,
   ob upoštevanju naslednjega:
   
               (1)
            
            
               Točka (h) prvega odstavka člena 17 Uredbe (EU) št. 1308/2013 določa možnost dodelitve pomoči za zasebno skladiščenje prašičjega mesa.
            
         
               (2)
            
            
               Povprečne zabeležene tržne cene v Uniji so bile več kot 18 zaporednih tednov pod referenčnim pragom iz člena 7(1)(f) Uredbe (EU) št. 1308/2013 in imajo močen negativen učinek na marže v sektorju prašičereje. Dolgotrajne težke tržne razmere ogrožajo finančno stabilnost številnih kmetij. Zdi se, da je za ponovno vzpostavitev tržnega ravnotežja in zvišanje cen potreben začasen umik prašičjega mesa s trga. Zato je primerno, da se dodeli pomoč za zasebno skladiščenje prašičjega mesa in vnaprej določi znesek pomoči.
            
         
               (3)
            
            
               Uredba (ES) št. 826/2008 (3) določa skupna pravila za izvajanje shem pomoči za zasebno skladiščenje.
            
         
               (4)
            
            
               V skladu s členom 6 Uredbe (ES) št. 826/2008 se vnaprej določena pomoč dodeli v skladu s podrobnimi pravili in pogoji iz poglavja III navedene uredbe.
            
         
               (5)
            
            
               Za lažje upravljanje ukrepa bi morali biti proizvodi iz prašičjega mesa razvrščeni v kategorije, in sicer glede na podobno raven stroškov skladiščenja.
            
         
               (6)
            
            
               Za olajšanje upravnega in nadzornega dela pri sklepanju pogodb bi bilo treba določiti najmanjše količine proizvodov, ki jih zajema posamezni zahtevek.
            
         
               (7)
            
            
               Treba bi bilo določiti varščino in tako zagotoviti, da bodo gospodarski subjekti izpolnili svoje pogodbene obveznosti in bo imel ukrep želeni učinek na trgu.
            
         
               (8)
            
            
               Člen 35 Uredbe (ES) št. 826/2008 določa podatke, ki jih morajo države članice sporočati Komisiji. Primerno je določiti nekatera posebna pravila o pogostosti uradnih obvestil v zvezi s količinami, zaprošenimi v okviru te uredbe.
            
         
               (9)
            
            
               Odbor za skupno ureditev kmetijskih trgov ni dal svojega mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Področje uporabe
   1.   Ta uredba določa pomoč za zasebno skladiščenje prašičjega mesa iz točke (h) prvega odstavka člena 17 Uredbe (EU) št. 1308/2013.
   2.   Seznam kategorij proizvodov, upravičenih do pomoči, in ustrezni zneski so določeni v Prilogi k tej uredbi.
   3.   Če s to uredbo ni drugače določeno, veljajo določbe Uredbe (ES) št. 826/2008.
   Člen 2
   Vložitev zahtevkov
   1.   Od 9. marca 2015 se lahko vložijo zahtevki za pomoč za zasebno skladiščenje proizvodov iz prašičjega mesa iz kategorij, upravičenih do pomoči, iz člena 1 te uredbe.
   2.   Zahtevki se nanašajo na obdobje skladiščenja 90, 120, ali 150 dni.
   3.   Vsak zahtevek se nanaša le na eno od kategorij proizvodov iz Priloge in vsebuje navedbo ustrezne oznake KN znotraj te kategorije.
   4.   Vsak zahtevek zajema najmanj količino 10 ton za odkoščene proizvode in 15 ton za druge proizvode.
   Člen 3
   Varščine
   Znesek varščine, ki se položi v skladu s členom 16(2)(i) Uredbe (ES) št. 826/2008, na tono proizvoda znaša 20 % zneska pomoči, določenega v stolpcih od 3, 4 in 5 preglednice iz Priloge k tej uredbi.
   Člen 4
   Pogostost uradnih obvestil o zaprošenih količinah
   Države članice dvakrat na teden obvestijo Komisijo o količinah, za katere so bili vloženi zahtevki za sklenitev pogodb, kot sledi:
   
               (a)
            
            
               vsak ponedeljek do 12:00 (po bruseljskem času) o količinah, za katere so bili vloženi zahtevki v četrtek in petek predhodnega tedna;
            
         
               (b)
            
            
               vsak četrtek do 12:00 (po bruseljskem času) o količinah, za katere so bili vloženi zahtevki v ponedeljek, torek in sredo istega tedna.
            
         Člen 5
   Začetek veljavnosti
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. marca 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  UL L 346, 20.12.2013, str. 12.
   
      (3)  Uredba Komisije (ES) št. 826/2008 z dne 20. avgusta 2008 o skupnih pravilih za dodelitev pomoči za zasebno skladiščenje za nekatere kmetijske proizvode (UL L 223, 21.8.2008, str. 3).
   
      PRILOGA
      
                  Kategorije proizvodov
               
               
                  Proizvodi, za katere je dodeljena pomoč
               
               
                  Znesek pomoči za obdobje skladiščenja
                  (EUR/tono)
               
            
                  90 dni
               
               
                  120 dni
               
               
                  150 dni
               
            
                  1
               
               
                  2
               
               
                  3
               
               
                  4
               
               
                  5
               
            
                  
                     Kategorija 1
                  
               
               
                   
               
               
                  230
               
               
                  243
               
               
                  257
               
            
                  ex 0203 11 10
               
               
                  polovice trupov brez prednjih nog, repov, ledvic, potrebušine in hrbtenjače (1)
                  
               
               
                   
               
               
                   
               
               
                   
               
            
                  
                     Kategorija 2
                  
               
               
                   
               
               
                  254
               
               
                  266
               
               
                  278
               
            
                  ex 0203 12 11
               
               
                  šunke
               
               
                   
               
               
                   
               
               
                   
               
            
                  ex 0203 12 19
               
               
                  plečeta
               
               
                   
               
               
                   
               
               
                   
               
            
                  ex 0203 19 11
               
               
                  prednji deli
               
               
                   
               
               
                   
               
               
                   
               
            
                  ex 0203 19 13
               
               
                  ledja z vratom ali brez vratu ali vratovi posebej, ledja z bokom ali brez boka (2)
                      (3)
                  
               
               
                   
               
               
                   
               
               
                   
               
            
                  
                     Kategorija 3
                  
               
               
                   
               
               
                  281
               
               
                  293
               
               
                  305
               
            
                  ex 0203 19 55
               
               
                  šunke, plečeta, prednji deli, ledja z vratom ali brez vratu ali vratovi posebej, ledja z bokom ali brez boka, brez kosti (2)
                      (3)
                  
               
               
                   
               
               
                   
               
               
                   
               
            
                  
                     Kategorija 4
                  
               
               
                   
               
               
                  210
               
               
                  221
               
               
                  233
               
            
                  ex 0203 19 15
               
               
                  prsi s potrebušino, cele ali pravokotno prirezane
               
               
                   
               
               
                   
               
               
                   
               
            
                  
                     Kategorija 5
                  
               
               
                   
               
               
                  226
               
               
                  238
               
               
                  254
               
            
                  ex 0203 19 55
               
               
                  prsi s potrebušino, cele ali pravokotno prirezane, brez kože in reber
               
               
                   
               
               
                   
               
               
                   
               
            
                  
                     Kategorija 6
                  
               
               
                   
               
               
                  228
               
               
                  241
               
               
                  254
               
            
                  ex 0203 19 55
               
               
                  deli, ki ustrezajo „srednjim delom“, s kožo ali maščobo ali brez kože ali maščobe, brez kosti (4)
                  
               
               
                   
               
               
                   
               
               
                   
               
            
         (1)  Pomoč se lahko dodeli tudi za polovice trupov, pripravljene kot „wiltshirski deli“, tj. brez glave, ličnic, rilca, nog, repa, trebušnega sala, ledvic, svinjske ribice, lopatice, grodnice, hrbtenice, medenice in trebušne prepone.
      
         (2)  Ledja in vratovi so lahko s kožo ali brez nje, vendar debelina maščobe, ki se drži kože, ne sme presegati 25 mm.
      
         (3)  Dogovorjena količina lahko zajema kakršno koli kombinacijo navedenih proizvodov.
      
         (4)  Enako pripravljeni kot proizvodi, ki spadajo pod oznako KN 0210 19 20.